Komisijos direktyva 93/111/EB
1993 m. gruodžio 10 d.
iš dalies keičianti Direktyvą 93/10/EEB dėl medžiagų ir gaminių, pagamintų iš regeneruotosios celiuliozės plėvelės, skirtos liestis su maisto produktais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1988 m. gruodžio 21 d. Tarybos direktyvą 89/109/EEB dėl valstybių narių įstatymų, susijusių su medžiagomis ir gaminiais, galinčiais liestis su maisto produktais, suderinimo [1], ypač į jos 3 straipsnį,
kadangi pagal Komisijos direktyvos 92/15/EEB [2] 2 straipsnį nuo 1994 m. liepos 1 d. draudžiama prekiauti ir naudoti regeneruotosios celiuliozės plėvelę, skirtą liestis su maisto produktais, kuri neatitinka Tarybos direktyvos 83/229/EEB [3];
kadangi pagal Komisijos direktyvos 93/10/EEB [4] 5 straipsnį nuo 1994 m. sausio 1 d. draudžiama prekiauti ir naudoti kai kuriuos produktus, kurie neatitinka nei šios direktyvos, nei Direktyvos 83/229/EEB;
kadangi, siekiant pašalinti neatitikimą tarp Direktyvose 92/15/EEB ir 93/10/EEB nurodytų datų, reikėtų iš dalies pakeisti Direktyvos 93/10/EEB 5 straipsnį;
kadangi šioje direktyvoje numatytos priemonės atitinka Maisto produktų nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 93/10/EEB 5 straipsnio 1 dalies antra įtrauka pakeičiama taip:
"- nuo 1994 m. sausio 1 d. uždraudžia prekiauti ir naudoti regeneruotos celiuliozės plėvelę, skirtą liestis su maisto produktais ir neatitinkančią šios direktyvos ir Direktyvos 83/229/EEB, išskyrus plėvelę, kuri pagal Direktyvą 92/15/EEB uždraudžiama nuo 1994 m. liepos 1 d."
2 straipsnis
Ši direktyva įsigalioja trečią dieną po jos paskelbimo Europos Bendrijų oficialiajame leidinyje.
Priimta Briuselyje, 1993 m. gruodžio 10 d.